बैठकले स्थानीय तहको पहिलो चरणको निर्वाचन गत वैशाख ३१ गते मतदान भई मतगणना जारी छ । निवार्चनपछि फरक पहिचान र हैसियतसहित निर्माण भएका स्थानीय तहले विशेष अर्थ राख्दछन् । यस निर्वाचनमा जनताको उत्साहजनक सहभागिताप्रति नेकपा (एमाले) खुशी व्यक्त गर्दछ । आफ्ना प्रतिनिधिहरूको चयनका लागि मतदान गर्ने सम्पूर्ण मतदाताहरूलाई पार्टी हार्दिक धन्यवाद ज्ञापन गर्दछ । स्थानीय तहको निर्वाचनले जनताका प्रतिनिधिहरूद्वारा निर्मित नेपालको संविधानलाई जनअनुमोदित गर्नुका साथै संविधान कार्यान्वयनका निम्ति थप आधारसमेत प्रदान गरेको छ ।
